laion/Wikipedia-Exotic huggingface dataset:
ჰისარ-ალაი

ჰისარ-ალაი — მთათა სისტემა პამირ-ალაის მთიან მხარეში, ყირგიზეთის, ტაჯიკეთისა და უზბეკეთის ტერიტორიებზე. სიგრძე დაახლოებით 900 კმ, სიგანე 80-150 კმ. ჩრდილოეთით ესაზღვრება ფერღანის ველი და ყიზილყუმის აღმოსავლეთი ნაწილი, სამხრეთით — ყარშის სტეპი, ტაჯიკეთის დეპრესია და ალაის ველი. დასავლეთ და შუა ნაწილში აღმართულია თურქესტანის ქედი, ზარაფშანის ქედი, ჰისარის ქედი და მათი შტოქედები; აღმოსავლეთ ნაწილში — ალაის ქედი. ქედები მეტად ასიმეტრიულია: სამხრეთი კალთები ციცაბოა, ჩრდილოეთი — დამრეცი. ალაისა და თურქესტანის ჩრდილოეთ მთისწინა ქედებზე შემორჩენილია ნეოგენ-პლეისტოცენში ტექტონიკური მოძრაობების შედეგად დეფორმირებული მოსწორებული ზედაპირები. ასავე ქედების ჩრდილოეთ კალთებს ებმის ინტენსიურად დანაწევრებული ლიოსური მთისწინეთი („ადირები“). თხემები და მწვერვალები დაფარულია მყინვარებით, რომელთა შორის ყველაზე დიდია ზარაფშანის მყინვარი, რომლის სიგრძე 25 კმ, ფართობი 41 კმ² აღწევს. ჰისარ-ალაის მთათა სისტემა წარმოიქმნა ჰერცინული დანაოჭების შედეგად. აგებულია დანალექი და მეტამორფული ქანებით, რომელშიც ჩართულია გრანიტები და დიორიტები. ინტრუზივებთან დაკავშირებულია ვოლფრამის, მოლიბდენის, დარიშხანის, ოქროს, ვერცხლისწყლის, სტიბიუმის საბადოები. საკმაო რაოდენობით არის ქვანახშირიც. ჰისარ-ალაიში მკაფიოდ არის გამოხატული ჰავის ვერტიკალური სარტყლურობა. სამხრეთ და დასავლეთ ქარპირა კალთებზე ნალექები 1000-2000 მმ-მდეა წელიწადში. ქარზურგა კალთებზე და ქვაბულებში ზოგან 200 მმ-ზე ნაკლები. მთავარი არტერიაა მდინარე ზარაფშანი, რომელიც თოვლისა და მყინვარის წყლით იკვებება; ბევრია ტბა, რომელთა შორის აღსანიშნავია ისქანდერქოლი, მარღუზორი და სხვა. მთისწინეთში ეფემერული ნახევარუდაბნოებია, რომელთაც ზემოთ ნაირბალახოვანი და ბუჩქნარიანი სუბტროპიკული სტეპის ზონა ცვლის; საშუალომთიანეთში მეჩხერი ტყე, სტეპი და მდელოებია, უფრო ზემოთ — მაღალმთის მდელოები. ქედების თხემზე ტიპობრივი ნივალური ზონაა. ჰისარ-ალაი — სტატია დიდი რუსული ენციკლოპედიიდან (რუსული)
Wookieepedia

Wookieepedia, ვარსკვლავური ომების ვიკი — ონლაინ ენციკლოპედია, რომელშიც შეტანილია ინფორმაცია ვარსკვლავური ომების გამოგონილი სამყაროს შესახებ.საიტზე განთავსებული ინფორმაცია როგორც სერიის ექვსივე არსებულ მხატვრულ ფილმზე, ასევე სერიალზე „კლონების ომები (2008)“ და ზოგადად, ვრცელ სამყაროზე. ეს არის პროფილური ვიკი, რომელიც შეიქმნა, როგორც სერიისადმი მიძღვნილ ვრცელი ენციკლოპედია. სტატიების ნაწილის სიტყვების რაოდენობა 60.000-მდე აღწევს. სახელწოდება Wookieepedia არის ვიკიპედიის სახუმარო ვერსია, რომელიც წარმოიშვა ვუკის რასის სახელწოდებიდან. საიტის ოფიციალური ლოგოა სიკვდილის ვარსკვლავის გამოსახულება, რომელიც წარმოადგენს დაუსრულებელ პლანეტას და ჰგავს ვიკიპედიის ლოგოს, რომელიც ასევე დაუსრულებელია. ასევე არსებობს Wookiepedia-ის ქართული ვერსია „ჰოლოპედია“ (Fandom-ის ბაზაზე), სადაც არის 14 ათასზე მეტი ქართულენოვანი გვერდია. Wookieepedia Wookieepedia Wookieepedia-ში ↑ Bjortomt, Olav (2007-08-18). „The arts online“. London: The Times. დაარქივებულია ორიგინალიდან — 2008-08-21. ციტირების თარიღი: 2008-05-22. ↑ მოკლედ ჰოლოპედიის შესახებ ka. ჰოლოპედია. ციტირების თარიღი: 11 მაისი, 2024
ხაიმე ლუსინჩი

ხაიმე რამონ ლუსინჩი (ესპ. Jaime Ramón Lusinchi) (დ. 27 მაისი, 1924, კლარინესი, ანსოატეგი — გ. 21 მაისი, 2014, კარაკასი) — ვენესუელელი პოლიტიკური მოღვაწე. ვენესუელის პრეზიდენტი 1984–1989 წლებში. სკოლა დაამთავრა ბარსელონაში. სწავლობდა ანდების უნივერსიტეტში ქალაქ მერიდაში, შემდეგ კარაკასის უნივერსიტეტში. მან ჩამოაყალიბა მარქსისტული ორგანიზაცია. რამდენიმეჯერე იყო დაპატიმრებული. 1952 წლიდან 5 წლიან ემიგრაციაშია, არგენტინაში, ჩილესა და აშშ-ში. 1959, 1963, 1968 და 1973 წლებში აირჩიეს კონგრესმენად ანსოატეგის შტატიდან, ხოლო 1974–1984 წლებში იყო სენატორი ანსოატეგიდან. 1984-1989 წლებში ქვეყნის მეთაურია. 1986 წელს მისი მმართველობის პერიოდში ვენესუელაში ჩავიდა რომის პაპი იოანე პავლე II. თანამდებობიდან გადადგომის შემდეგ დაადანაშაულეს კორუფციაში და იძულებული გახდა გაქცეულიყო ჯერ კოსტა-რიკაში, ხოლო შემდეგ აშშ-ში. გარდაიცვალა 2014 წლის 21 მაისს ფილტვის პრობლემების შედეგად. Jaime Lusinchi — Official biography. (ესპანური) Jaime Lusinchi დაარქივებული 2012-03-10 საიტზე Wayback Machine. — Venezuelatuya.com (ესპანური) Extended bio by CIDOB Foundation დაარქივებული 2014-05-24 საიტზე Wayback Machine. (ესპანური) Efemérides Venezolanas — Jaime Lusinchi დაარქივებული 2012-06-26 საიტზე Wayback Machine. (ესპანური)
რეინალდი (კელნის მთავარეპისკოპოსი)

რეინალდი (დაახლ. 1120 — გ. 14 აგვისტო, 1167, რომი) — კელნის მთავარეპისკოპოსი (1159 წლიდან) და იტალიის ერცკანცლერი. გრაფ რეინოლდ I ფონ დასელის ვაჟი. თავიდან სწავლობდა აუგსბურგის მონასტრის სკოლაში, შემდეგ პარიზში. 1146 წლიდან ჰილდესჰაიმის იპოდიაკონია. 1166-1167 წლებში ხელმძღვანელობდა გერმანელების არმიას იტალიაში ლაშქრობის დროს, რომლის დროსაც ტუსკულუმთან დაამარცხა პაპის ძალები. რეინალდი დაიღუპა ლაშქრობის დროს, რომის აღების შემდეგ მალარიის შედეგად. Die Reliquien der Heiligen Drei Könige im Kölner Dom (გერმანული) William of Newburgh: Of the destruction of Milan; and of the relics of the magi დაარქივებული 2012-08-05 საიტზე Wayback Machine. Medieval genealogies: Rainald von Dassel (გერმანული)
მორვანი

მორვანი (ფრანგ. Morvan) — მთის მასივი საფრანგეთში, ბურგუნდიის რეგიონში, ცენტრალური მასივის ჩრდილო-აღმოსავლეთით. სიმაღლე 902 მ-მდე. წარმოადგენს მერიდიანულად გადაჭიმულ ჰორსტს, რომელიც დაბლდება ჩრდილოეთისაკენ. უმეტესწილად აგებულია გრანიტებით. არის მთის ტბები და მინერალური წყაროები. შემოსილია ფართოფოთლოვანი ტყითა და მდელოებით. განვითარებულია მესაქონლეობა. ხე-ტყის დამუშავება. მორვანი — სტატია დიდი საბჭოთა ენციკლოპედიიდან (რუსული)
ორმაგი დაბეგვრა

ორმაგი დაბეგვრის პრობლემა წარმოიშვრება მაშინ როდესაც არარეზიდენტის მიერ გაწეული მომსახურება იბეგრება როგორც მომსახურების გაწევის ასევე არარეზიდენტის ქვეყანაში. იმისათვის რომ თავიდან იქნას აცილებული აღნიშნული შეუთავსებლობა და პირიქით ხელი შეეწყოს საერთაშორისო ვაჭრობას, რიგი ქვეყნები ცდილობენ ერთმანეთთან დადონ ორმაგი დაბეგვრის თავიდან აცილების შეთანხმება. სხვა სიტყვებით ამ შეთანხმებების მიზანია რომ არარეზიდენტი იურიდიული პირი დაიბეგროს მხოლოდ თავის ქვეყანაში. "ორმაგი დაბეგვრის თავიდან აცილებისა და გადასახადების გადაუხდელობის აღკვეთის შესახებ" შეთანხმებების მთავარი მიზანია ხელი შეუწყოს ქვეყნებს შორის ეკონომიკური თანამშრომლობის გაღრმავებასა და ინვესტიციების მოზიდვას. 2008 წლიდან აქტიურ ფაზაში გადავიდა აღნიშნული შეთანხმებების გაფორმება იმ ქვეყნებთან, რომლებთანაც საქართველოს გააჩნია ეკონომიკური ინტერესები. ამგვარ შეთანხმებათა ტექსტები ეფუძნება ეკონომიკური თანამშრომლობისა და განვითარების ორგანიზაციის (OECD) მოდელს და განსაზღვრავს ქვეყნებს შორის დაბეგვრის პრინციპებს. კერძოდ, იურიდიული და ფიზიკური პირების მიერ მეორე ქვეყანაში გაწეული საქმიანობიდან მიღებული შემოსავალი დაიბეგრება იმ ქვეყანაში, სადაც იგი იქნა მიღებული ან რეზიდენტობის ქვეყანაში. შემოსავლის წყაროს ქვეყანაში დაბეგვრის შემთხვევაში ორმაგი დაბეგვრის თავიდან აცილების მიზნით რეზიდენტი ქვეყანა იღებს ვალდებულებას, გადასახადის გადამხდელს ჩაუთვალოს წყაროს ქვეყანაში გადახდილი გადასახადი. შეთანხმების მთავარი მიზანია ასევე გადასახადების გადაუხდელობისაგან თავის არიდება, რაც მიიღწევა საგადასახადო მიზნებისათვის ინფორმაციის გაცვლის საერთაშორისო სტანდარტების დანერგვით. რეზიდენტობის ცნობა საერთაშორისო დაბეგვრა დაარქივებული 2016-03-10 საიტზე Wayback Machine.
ქრისტიან I (მაინცის მთავარეპისკოპოსი)

ქრისტიან I (დ. დაახლ. 1130 — გ. 23 აგვისტო, 1183) — გერმანელი აზნაური და დიპლომატი. იგი იყო ბუხის გრაფი, მაინცის მთავარეპისკოპოსი (1165–1183) და გერმანიის სამეფოს ერცკანცლერი (1165–1183). ქრისტიანი იყო ბაიხლინგენის გვარის წარმომადგენელი. იგი ეკლესიაში შევიდა ლუდვიგ II-ის პატრონაჟით. 1166–1167 წლებში ხელმძღვანელობდა გერმანელების არმიას იტალიაში ლაშქრობის დროს, რომლის დროსაც ტუსკულუმთან დაამარცხა პაპის ძალები. გრეგოროვიუსი, ფერდინანდი (1905). Rome in the Middle Ages Vol. IV Part 1.
არარატი ერევანი (საფეხბურთო კლუბი)

საფეხბურთო კლუბი „არარატი“ ერევანი (სომხ. Ֆուտբոլային Ակումբ „Արարատ“ Երևան) — სომხური საფეხბურთოო კლუბი ქალაქ ერევანში. თამაშობს სომხეთის პრემიერ-ლიგაში. დაარსდა 1935 წელს და არის საბჭოთა კავშირის ჩემპიონი და 2-გზის თასის მფლობელი, ასევე სომხეთის ჩემპიონი და 5-გზის თასის მფლობელი. 1935 წელს დაარსდა სპორტული საზოგადოება „სპარტაკის“ გუნდი. კოლექტივის ხელმძღვანელი იყო ვრამშაპუხ მერანგულიანი. თავდაპირველად გუნდი მხოლოდ სომხეთის რესპუბლიკის შეჯიბრებში მონაწილეობდა. პირველი ტიტული, რომელიც გუნდმა მოიგო, არის სომხეთის სსრ-ის თასი 1940 წელს. ამ დროისთვის კლუბს სახელი ჰქონდა შეცვლილი და „დინამო“ ეწოდებოდა. 1949 წელს, შედგა ერევნის „დინამოს“ დებიუტი საბჭოთა კავშირის უმაღლეს ჩემპიონატში, თუმცა წარუმატებლად. გუნდმა მე-16 ადგილზე დაასრულა სეზონი. სომხეთი სომხეთის ჩემპიონი (1): 1993. სომხეთის თასის მფლობელი (5): 1993, 1994, 1995, 1996-97, 2008. საბჭოთა კავშირი საბჭოთა კავშირის ჩემპიონი (1): 1973. საბჭოთა კავშირის თასის მფლობელი (2): 1973, 1975. უდიდესი გამარჯვება: 17.09.1975, არარატი 9–0 ანორთოსისი, ერევანი უდიდესი დამარცხება: 23.06.2007, შახტიორი 4–1 არარატი, სოლიგორსკი საკლუბო მატჩები: 12 მოთამაშე ყველაზე მეტი ჩატარებული მატჩით: ალექსეი აბრამიანი და ნორიკ ნესროპიანი – 16 მატჩი კლუბის ბომბარდირი: ედუარდ მარკაროვი – 12 გოლი ოფიციალური საიტი.
კომპიენი

კომპიენი (ფრანგ. Compiègne) — ქალაქი ჩრდილოეთ საფრანგეთში, პიკარდიის რეგიონის უაზის დეპარტამენტში. მდებარეობს ამიენიდან სამხრეთ-აღმოსავლეთით 65 კილომეტრში, ხოლო პარიზიდან ჩრდილო-აღმოსავლეთით 71 კმ-ში. ქალაქში გაედინება მდინარე უაზა. კომპიენის მახლობლად მდებარეობს ვრცელი კომპიენის ტყე. 888 წელს კომპიენში ტახტზე ავიდა საფრანგეთის მეფე ედი. 1430 წელს, ასწლიანი ომის პერიოდში, კომპიენის გასათავისუფლებლად ჯარით მიმავალი ჟანა დ’არკი ბურგუნდიელებმა ტყვედ აიყვანეს. 1630 წელს აქ გადაასახლეს ლუი XIII-ის დედა მარია მედიჩი, საიდანაც ერთი წლის შემდეგ მარია მედიჩი ბრიუსელში გაიქცა. 1794 წელს დაპატიმრეს და 17 ივლისს სიკვდილით დასაჯეს კონტრევოლუციაში ბრალდებული 16 მონაზონი, რომელიც კათოლიკურმა ეკლესიამ წმინდანებად შერაცხა კომპიენელი მოწამეების სახელით. 1918 წლის 11 ნოემბერს კომპიენის ტყეში, რკინიგზის ვაგონში ხელი მოაწერეს კომპიენის ზავს, რომლის ძალითაც პირველი მსოფლიო ომი დასრულდა. 22 წლის შემდეგ, 1940 წლის 22 ივნისს ამავე ვაგონში, ხელი მაწერეს მეორე ზავს, რომლის მიხედვითაც ჰიტლერმა მოახდინა საფრანგეთის ოკუპაცია. მოგვიანებით კომპიენში საკონცენტრაციო ბანაკი ჩამოყალიბდა. კომპიენის სასახლე კომპიენის საიმპერატორო თეატრი კომპიენის წმინდა ჟაკის ეკლესია კომპიენის წმინდა ანტუანის ეკლესია ვიკისაწყობში არის გვერდი თემაზე: კომპიენი City council website Le musée du château/The Château museum დაარქივებული 2013-01-07 საიტზე Archive.isCategory:Webarchive template archiveis links SAND Project site დაარქივებული 2006-08-26 საიტზე Wayback Machine. Memorial to Nazi/French Internment Camp and Deportations During WW2 Steven Lehrer's Compiègne site INTERREG ↑ Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a>
ფილიპელთა მიმართ ეპისტოლე

ფილიპელთა მიმართ ეპისტოლე – პავლე მოციქულის 14 ეპისტოლიდან ერთ–ერთი, რომელიც მან დაწერა რომის საპყრობილეში. იგი ეხება თავის მეორე სამისიონერო მოგზაურობას მაკედონიაში, ქალაქ ფილიპიში. ეპისტოლე შედგება 4 თავისაგან. როდესაც პავლე მოციქული თავისი მეორე სამისიონერო მოგზაურობის დროს ჩავიდა მაკედონიაში, ქალაქ ფილიპეში, მას თან ახლდნენ მოწაფეები შილა და ლუკა (შემდეგში – მახარებელი). აქ მან პირველად აუწყა შეკრებილ ხალხს მოძღვრება ხსნის (გადარჩენის) შესახებ. აქედან დაიწყო სახარების გავრცელება ქალაქში მიუხედავად წარმართებისა და იუდეველების წინააღმდეგობისა. პავლე და შილა საპყრობილეში ჩასვეს, მაგრამ სასწაულებრივად განთავისუფლდნენ. ამის მნახველმა საპყრობილის ზედამხედველმა ირწმუნა ქრისტე და მოინათლა. წარმართთაგან ქრისტიანობაზე მოქცეულთა რიცხვი სწრაფად იზრდებოდა. ამ ეპისტოლით პავლე მოციქულს უნდოდა ფილიპელი ძმებისადმი მადლიერება გამოეხატა გამოგზავნილი წერილისა და მატერიალური დახმარებისათვის. ამ ეპისტოლეში უფრო მეტად, ვიდრე სხვა წერილებში, ჩანს მოციქულების პირადი თბილი ურთიერთობა ამ ეკლესიასთან. პავლე მოციქული, მართალია, დასაგმობს ვერაფერს ხედავს ფილიპელთა ქრისტიანულ ცხოვრებაში, მაგრამ იგი აფრთხილებს, მოძღვრავს მის საყვარელ მრევლს – „მის სიხარულსა და გვირგვინს“ (ფილიპ. 4,1), მტკიცედ იდგნენ ერთსულოვნებით და იცხოვრონ ქრისტეს სახარების ღირსად. იღვაწონ სახარების რწმენისათვის. მოციქულის სიტყვებით, ქრისტესთვის დევნილის ხვედრი ბევრად უკეთესია, ვიდრე ხვედრი მდევნელისა: პირველს ელის ჯილდო ზეცაში (მთ. 5,11-12), ხოლო მდევნელი განწირულია დასაღუპავად. პავლე მოციქულის ეს ეპისტოლე არის მოწოდება ქრისტიანული სიხარულისა, რომ სივიწროვემ, გლოვამ და სიკვდილმაც კი ვერ უნდა შეაშინოს მორწმუნე. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. ფილიპელთა მიმართ ეპისტოლე დაარქივებული 2016-03-05 საიტზე Wayback Machine. პავლე მოციქულის ეპისტოლე ფილიპელთა მიმართ (თანამედროვე ქართულ ენაზე) პავლე მოციქულის ეპისტოლე ფილიპელთა მიმართ. თავი პირველი აუდიო–ვერსია
საქართველოს საგადასახადო კანონმდებლობა

საქართველოს საგადასახადო კანონმდებლობა შედგება საქართველოს კონსტიტუციის, საერთაშორისო ხელშეკრულებებისა და შეთანხმებების, ამ კოდექსის და მათ შესაბამისად მიღებული კანონქვემდებარე ნორმატიული აქტებისაგან. ზოგადად, არსებობს რიგი წინააღმდეგობები საკანონმდებლო აქტებში საგადასახადო კუთხით. აღნიშნული წინააღმდეგობების გადაჭრა ხდება, საგადასახადო კანონმდებლობაში კანონების იერარქიული განლაგების გზით. ის კანონი, თუ კანონქვემდებარე აქტი, რომელიც იმყოფება აღნიშნული იერარქიის ზედა ნაწილში, აქვს უპირატესი იურიდიული ძალა საგადასახადო კანონმდებლობაში. იერარქიულად, აღნიშნული საკანონმდებლო აქტები წარმოგვიდგება შემდეგნაირად: I. საქართველოს კონსტიტუცია. II. საერთაშორისო ხელშეკრულება — ორმაგი დაბეგვრასთან დაკავშირებულ საკითხზე საქართველოს პარლამენტის მიერ რატიფიცირებული საერთაშორისო ხელშეკრულება. III. საქართველოს ორგანული კანონი. IV. საქართველოს საგადასახადო კოდექსი — გადასახადებით დაბეგვრისათვის გამოიყენება საგადასახადო ვალდებულების წარმოშობის დღისათვის მოქმედი საქართველოს საგადასახადო კანონმდებლობა. (კომენტარები). V. კანონქვემდებარე ნორმატიული აქტები — საქართველოს მთავრობა, საქართველოს ფინანსთა მინისტრი ამ კოდექსის აღსრულების მიზნით იღებს/გამოსცემს კანონქვემდებარე ნორმატიულ აქტებს. ფინანსთა მინისტრის ბრძანებები — საქართველოს ფინანსთა სამინისტროს მმართველობის სფეროში შემავალი შემოსავლების სამსახურის უფროსი საქართველოს საგადასახადო კანონმდებლობის აღსრულების მიზნით გამოსცემს ბრძანებებს, შიდა ინსტრუქციებსა და მეთოდურ მითითებებს საგადასახადო ორგანოების მიერ საქართველოს საგადასახადო კანონმდებლობის გამოყენების თაობაზე. მთავრობის დადგენილებები — მიკრობიზნესი, მცირე და ფიქსირებული გადასახადი. შემოსავლების სამსახურის უფროსის ბრძანებები — მეთოდური მითითებები, მანუალები. ↑ საქართველოს საგადასახადო კოდექსი. თავი I, მუხლი 2 ↑ საქართველოს საგადასახადო კოდექსი. დაარქივებულია ორიგინალიდან — 2014-06-25. ციტირების თარიღი: 2014-06-04. ↑ ნაწილი I. დაარქივებულია ორიგინალიდან — 2013-11-12. ციტირების თარიღი: 2014-06-04. ↑ ნაწილი II. დაარქივებულია ორიგინალიდან — 2013-11-13. ციტირების თარიღი: 2014-06-04. ↑ საქართველოს ფინანსთა მინისტრის ბრძანებები. დაარქივებულია ორიგინალიდან — 2014-06-25. ციტირების თარიღი: 2014-05-23. ↑ მთავრობის დადგენილებები. დაარქივებულია ორიგინალიდან — 2014-06-25. ციტირების თარიღი: 2014-05-23. ↑ შემოსავლების სამსახურის უფროსის ბრძანებები. დაარქივებულია ორიგინალიდან — 2014-06-25. ციტირების თარიღი: 2014-05-23.
კალენდარული დღე

კალენდარული დღე — ყველა სამუშაო და არასამუშაო დღე წელიწადში. სამუშაო დღე კალენდარული წელი აღსრულების ეროვნული ბიურო
სამუშაო დღე

სამუშაო დღე ემთხვევა კალენდარულ დღეს, გარდა შაბათისა, კვირისა და საქართველოს ორგანული კანონით — „საქართველოს შრომის კოდექსით“ განსაზღვრული უქმე დღისა. საქართველოს საგადასახადო კოდექსი. თავი I, მუხლი 3.2
თესალონიკელთა მიმართ (პირველი)

თესალონიკელთა მიმართ (პირველი) ეპისტოლე – პავლე მოციქულის 14 ეპისტოლიდან ერთ–ერთი, რომელიც მან დაწერა თესალონიკში მოღვაწეობის აღსანიშნავად. ეპისტოლე შედგება 5 თავისაგან და დაწერილია იმ დროს, როცა პავლე უკვე აღარ იმყოფებოდა თესალონიკში. პავლე მოციქული ფილიპიადან თესალონიკეში ჩავიდა და სინაგოგაში ქადაგებათა შედეგად თავის გარშემო შემოიკრიბა ჯგუფი, რომელმაც ქრისტე ირწმუნა. ესენი იყვნენ პროზელიტი წარმართები, რომელნიც ცოტა ხნის წინ იუდეველთა რწმენაზე იყვნენ გადასულნი და პავლეს ქადაგების შემდეგ ქრისტიანები გახდნენ. მათი მეშვეობით თესალონიკეში აღმოცენდა ეკლესია. იუდეველებმა დაარწმუნეს ხელისუფალნი, რომ ქრისტიანები არ სცნობენ რომის ძალაუფლებას, ამიტომ პავლე იძულებული გახდა დაეტოვებინა ქალაქი. პავლეს ადარდებდა ახალმოქცეულთა ბედი და ამბის გასაგებად ათენიდან თესალონიკეში გაგზავნა თავისი მოწაფე – ტიმოთე. ტიმოთემ უკვე კორინთოში მყოფ მოძღვარს სასიამოვნო ამბავი ჩამოუტანა: მიუხედავად დევნისა და შევიწროებისა, თესალონიკელები მაინც მტკიცედ იდგნენ ქრისტიანობაზე. გახარებულმა მოციქულმა თესალონიკეში პირველი ეპისტოლე გაგზავნა, რომელიც გამოირჩევა სითბოთი და გულითადობით ახალგაზრდა ქრისტიანული თემისადმი. მოციქული წერს, რომ მათ სახარება მიიღეს არა როგორც ადამიანური სიტყვა, არამედ როგორც ღვთის სიტყვა. მიუხედავად ამისა, წარმართული გარემო მათ ირგვლივ დიდ საშიშროებას წარმოადგენს სულმოკლეთათვის. მოციქული ევედრება მათ ქრისტეს სახელით იცხოვრონ და იღვაწონ ღვთის საამებლად, იცხოვრონ მშვიდად და უფლის მოსვლის მოლოდინში არ მიატოვონ თავისი ცხოვრებისეული საქმეები, აღსრულებულთათვის მათ არ უნდა ინაღვლონ, რაკი იციან, რომ ქრისტე აღდგა. ამ ეპისტოლეში (II თავი) ჩამოყალიბებულია ღვთის სასუფევლის მოპოვების იდეალი: მსხვერპლად თავის დადება, უანგარობა, გულწრფელობა, სიყვარული დასამოძღვრავთა მიმართ და მზრუნველობა. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. თესალონიკელთა მიმართ I ეპისტოლე დაარქივებული 2016-03-05 საიტზე Wayback Machine. პავლე მოციქულის თესალონიკელთა მიმართ I ეპისტოლე (თანამედროვე ქართულ ენაზე) პავლე მოციქულის თესალონიკელთა მიმართ I ეპისტოლე . თავი პირველი პავლე მოციქულის თესალონიკელთა მიმართ I ეპისტოლე (აუდიო–ვერსია)[მკვდარი ბმული]
პრაიუთ ჩან-ოჩა

პრაიუთ ჩან-ოჩა (ტაი. ประยุทธ์ จันทร์โอชา, ინგლ. Prayuth Chan-ocha; დ. 21 მარტი 1954, ნაკჰონ-რატჩასიმა, ტაილანდი) — ტაილანდის სახელმწიფო, სამხედრო და პოლიტიკური მოღვაწე. გენერალი და სამეფო არმიის ხელმძღვანელი, პრემიერ-მინისტრის მოვალეობის შემსრულებელი 2014 წლის 22 მაისიდან. 2014 წლის 22 მაისს პრემიერ ნივათჰუმრონგ ბუნსონპაისანის გადადგომის შემდეგ სათავეში ჩაუდგა ტაილანდის დროებით სამხედრო ხელისუფლებას. ↑ http://www.bbc.co.uk/russian/rolling_news/2014/05/140522_rn_thailand_military_takes_control.shtml ↑ დაარქივებული ასლი. დაარქივებულია ორიგინალიდან — 2014-05-22. ციტირების თარიღი: 2014-05-23. ↑ http://ria.ru/world/20140522/1008883929.html
იმპორტის გადასახადი

იმპორტის გადასახადი — არაპირდაპირი გადასახადი, რომელიც ემატება საბაჟო ღირებულებას განაკვეთის სახით. საქართველოში იმპორტის გადამხდელად ითვლება ყველა, ვინც საბაჟოზე გადააადგილებს საქონელს, გარდა ქსპორტის მიზნისა. დაბეგვრის ობიექტი ამ საქონლის მთლიანი ღირებულებაა. შესაბამისად, არა მხოლოდ თვითღირებულება, არამედ გადაზიდვის და ყველა სხვა ქმედების ღირებულებაც, რომელიც ამ საქონლის ერთი ადგილიდან მეორემდე მიტანას ემსახურებოდა. იმპორტის გადასახადის გადამხდელია პირი, რომელიც საქართველოს საბაჟო საზღვარზე გადააადგილებს საქონელს, გარდა ექსპორტისა. იმპორტის გადასახადით დაბეგვრის ობიექტია საქართველოს საბაჟო საზღვრის გადმოკვეთისას საქონლის საბაჟო ღირებულება. დღესდღეობით საქართველოში მოქმედებს შემდეგი იმპორტის გადასახადები: 12%-ით დასაბეგრი საქონელი. 5%-ით დასაბეგრი საქონელი. ალკოჰოლური სასმელები (მხოლოდ ჩამოთვლილი) - ამ ნაწილში აღნიშნული საქონელი იბეგრება იმპორტის გადასახადის შემდეგი განაკვეთებით (euro/%vol/HL ნიშნავს, რომ ერთ ჰექტოლიტრზე (100 ლიტრზე) გადასახდელი იმპორტის გადასახადის თანხა შეადგენს იმპორტის გადასახადის განაკვეთის ნამრავლს მოცემულ საქონელში ალკოჰოლის პროცენტული შემცველობის მაჩვენებელზე) მსუბუქი ავტომნაქანები - საგარეო-ეკონომიკური საქმიანობის ეროვნული სასაქონლო ნომენკლატურის 8703 სასაქონლო პოზიციაში აღნიშნული მსუბუქი ავტომობილის იმპორტში მოქცევისას იმპორტის გადასახადის განაკვეთია 0,05 ლარი ავტომობილის ძრავის მოცულობის ყოველ კუბურ სანტიმეტრზე დამატებული იმპორტის გადასახადის თანხის 5 პროცენტი ავტომობილის ექსპლუატაციაში ყოფნის ყოველი წლისათვის. იმპორტის გადასახადისაგან გათავისუფლება ეხება საგადასახადო კოდექსით გათვალისწინებულ ჩამონათვალს, რომელიც პერიოდულად იცვლება. აღნიშნული გადასახადისაგან გათავისუფლებულთა უახლესი ჩამონათვალის ნახვა შეიძლება "საქართველოს საგადასახადო კოდექსის" თავი XXVIII, მუხლი 199-ში. საქართველოს საგადასახადო კოდექსი დაარქივებული 2014-06-25 საიტზე Wayback Machine. ↑ აქციზისა და იმპორტის გადასახადის შესახებ დაარქივებული 2021-06-23 საიტზე Wayback Machine. - 2020—2021 შპს კერნელი
ტაილანდის სამეფო არმია

ტაილანდის სამეფო არმია (ტაი. กองทัพบกไทย) — ტაილანდის შეიარაღებული ძალების ერთ-ერთი შემადგენელი ნაწილი. შეიქმნა 1874 წელს. შედგება ოთხი რეგიონული არმიისაგან, რომლებიც თავის მხრივ შედგებიან სხვადასხვა რაოდენობის (სულ 11) დივიზიისაგან. ტაილანდის შეიარაღებული ძალები დაარქივებული 2016-03-04 საიტზე Wayback Machine.
ფუძე (ენათმეცნიერება)

ფუძე — სიტყვის ძირითადი მნიშვნელობის მქონე ნაწილი. იგი წარმოადგენს სიტყვის აუცილებელ ელემენტს - არ არსებობს სიტყვა ფუძის გარეშე. ფუძისეულ მორფემებს სიტყვათა წარმოება შეუძლიათ როგორც აფიქსების თანხლებით, ასევე დამოუკიდებლად. შემდეგი მაგალითები შეიცავს ფუძეს წავ ვსწავლობ (მე) სწავლობ (შენ) სწავლობს (ის) ვსწავლობთ (ჩვენ) ისინი სწავლობენ მასწავლებელი კითხვის სწავლა სწავლული http://www.lingua.ge/morfologia.html დაარქივებული 2015-02-14 საიტზე Wayback Machine.
ბუნებრივი ენის დამუშავება

ბუნებრივი ენის ტექსტების კომპიუტერული დამუშავება — თანამედროვე საინფორმაციო ტექნოლოგიების ერთ-ერთი მიმართულება. იგი გულისხმობს: მართლწერის ავტომატურ შემოწმებას; მანქანურ თარგმანს; საძიებო სისტემებს, რომელთა მეშვეობითაც შესაძლებელია სიტყვის სხვადასხვა ფორმების მოძებნა ბაზაში; ბუნებრივ ენაზე დიალოგურ რეჟიმში მომუშავე პროგრამებს; ტექსტების მრავალმიზნობრივ მორფოლოგიურ, სინტაქსურ და სემანტიკურ ანალიზს; ენის სწავლებისათვის განკუთვნილ სავარჯიშო ტრენაჟორებს და სხვას. გამოყენებითი ენათმეცნიერება http://www.mygeorgia.ge/gdc/Publications.aspx დაარქივებული 2013-11-03 საიტზე Wayback Machine. http://www.ice.ge/conferenciebi/Bunebriv%20enata%20damushaveba.html დაარქივებული 2016-03-05 საიტზე Wayback Machine. http://www.ice.ge/magazine/ დაარქივებული 2016-03-05 საიტზე Wayback Machine. http://www.rustaveli.org.ge/index.php?module=projects&page=winner_proj_detals&proj_type=8&project_id=2623 დაარქივებული 2014-08-15 საიტზე Wayback Machine. http://www.tsu.edu.ge/data/file_db/academic_orders/132013korpusis%20lingvistika.doc http://www.nplg.gov.ge/dlibrary/collect/0002/000320/Mishelashvili%20D.pdf მიშელაშვილი, დავით (2011). ინსტრუმენტული საშუალებები ბუნებრივი ენის ტექსტების სინტაქსური და მორფოლოგიური ანალიზატორის შესადგენად
Vertical Man

Vertical Man — ინგლისელი როკ-მუსიკოს რინგო სტარის მეთერთმეტე სტუდიური ალბომი. გამოიცა 1998 წელს. მის ჩაწერაში მონაწილეობდნენ სკოტ უაილენდი, ბრაიან უილსონი, ალანის მორისეტი, ტომ პეტი, ჯო უოლში, ტიმოთი ბ. შმიტი, სტივენ ტაილერი და The Beatles-ის ყოფილი წევრები, პოლ მაკ-კარტნი და ჯორჯ ჰარისონი. ალბომის ხმის ინჟინერი ჯეფ ემერიკი, რომელიც The Beatles-თან თანამშრომლობდა. ყველა სიმღერის ავტორები - რიჩარდ სტარკი/მარკ ჰადსონი/დინ გრეკელი/სტივ დადასი, გარდა აღნიშნულისა. One – 3:02 What in the... World – 3:29 Mindfield – 4:06 King of Broken Hearts – 4:44 Love Me Do (ლენონი/მაკ-კარტნი) – 3:45 Vertical Man – 4:42 Drift Away (მენტორ უილიამსი) – 4:09 დობი გრეის ქავერ-ვერსია I Was Walkin' (სტარკი/ჰადსონი/გრეკელი) – 3:19 La De Da – 5:41 Without Understanding (სტარკი/ჰადსონი/დადასი) – 4:22 I'll Be Fine Anywhere – 3:39 Puppet – 3:19 I'm Yours (სტარკი/ჰადსონი/მარკ ნევინი) – 3:24 იაპონური გამოცემის დამატება Mr. Double-It-Up – 4:00 Everyday – 4:09 B-მხარე სინგლიდან „La De Da“ გერმანული გამოცემის დამატება Mr. Double-It-Up – 4:00 წინასწარი შეკვეთის დამატებითი CD Mr. Double-It-Up – 4:01 Sometimes – 2:43 Good News – 3:11 ↑ Thomas, Stephen. Vertical Man – Ringo Starr : სიმღერები, მიმოხილვები, ავტორობა, ჯილდოები. AllMusic. ციტირების თარიღი: 25 ივნისი 2013. ↑ Resenhas de Cds, Discos e Música em Geral!!! – Resenha de CD. Galeria Musical. ↑ Gary Graff & Daniel Durcholz (რედ.), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), p. 1083. ↑ Newman, Melinda (16 მაისი 1998). „Star Appearances Grace Ringo's Set“. Billboard. 110 (20): 12.